als_Latn dik_Latn sna_Latn
Kreu i Komisionit Qendror të Zgjedhjeve Klement Zguri ka dalë në një deklaratë për shtyp rreth orës 15:00.
Zguri dha disa mesazhe për komisionerët, për klasën politike si dhe për qytetarët.
“U bëj thirrje komisionerëve dhe thirrja ime është e drejtpërdrejtë për ta dhe u kujtoj që ligji elektoral dhe Kodi Zgjedhor parashikon ndëshkime të rënda për çdo person që cënon procesin zgjedhor”, u shpreh ai.
Përsa i përket qytetarëve dhe institucioneve ligjzbatuese, ai tha, “jam këtu për t’u bërë thirrje qytetarëve që të qëndrojnë larg çdo incidenti që ka të bëjë me mbarëvajtjen e procesit zgjedhor. U bëj thirrje institucioneve që të ndjekin dhe marrin masa për të garantuar proces të lirë, të ndershëm dhe transparent”.
Ndërsa mesazhi i fundit i kreut të KQZ-së, Klement Zguri ishte lidhur me klasën politike.
“Liderët politikë të respektojnë ligjin, përkatësisht nenin 77-të të Kodit Zgjedhor, ku thuhet se heshtja zgjedhore respektohet deri në orën 19:00” tha Zguri./tvklan.al
als_Latn als_Latn als_Latn als_Latn als_Latn als_Latn